కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత కెప్టెన్ మిథాలీ రాజ్ అరుదైన రికార్డ్
భారత మహిళల వన్డే జట్టు కెప్టెన్ మిథాలీ రాజ్ వన్డే ఫార్మాట్‌లో అరుదైన రికార్డు నెలకొల్పింది. ఇంగ్లాండ్‌తో నాగ్‌పూర్ వేదికగా గురువారం
Samayam Telugu | Updated:
Apr 12, 2018, 05:19PM IST
భారత కెప్టెన్ మిథాలీ రాజ్ అరుదైన రికార్డ్
భారత మహిళల వన్డే జట్టు కెప్టెన్ మిథాలీ రాజ్ వన్డే ఫార్మాట్‌లో అరుదైన రికార్డు నెలకొల్పింది. ఇంగ్లాండ్‌తో నాగ్‌పూర్ వేదికగా గురువారం జరిగిన మ్యాచ్‌లో అజేయ అర్ధశతకం బాదిన మిథాలీ రాజ్ (74 నాటౌట్: 124 బంతుల్లో 9x4) వన్డేల్లో అత్యధిక అర్ధశతకాలు సాధించిన మహిళా క్రికెటర్‌గా నిలిచింది.
మహిళల వన్డే క్రికెట్‌లో ఇప్పటి వరకు అత్యధిక అర్ధశతకాలు సాధించిన క్రికెటర్‌గా ఇంగ్లాండ్‌‌కి చెందిన చార్టెల్ ఎడ్వర్డ్‌ ఉండగా.. తాజాగా 50వ అర్ధశతకంతో ఆ రికార్డుని కనుమరుగు చేసింది. వన్డేల్లో ఇప్పటికే 6,373 పరుగులు చేసిన మిథాలీ రాజ్.. ఈ ఫార్మాట్‌లో అత్యధిక పరుగులు చేసిన క్రికెటర్‌గా గత ఏడాది నుంచి కొనసాగుతున్న విషయం తెలిసిందే.
ఈ మ్యాచ్‌లో తొలుత బ్యాటింగ్ చేసిన ఇంగ్లాండ్ జట్టు నిర్ణీత 50 ఓవర్లలో 9 వికెట్ల నష్టానికి 201 పరుగులు చేయగా.. లక్ష్య ఛేదనలో మంధాన (53: 67 బంతుల్లో 6x4) అర్ధశతకంతో భారత్‌కి శుభారంభమిచ్చింది. అనంతరం కెప్టెన్‌ మిథాలీ రాజ్, మిడిలార్డర్ బ్యాట్స్‌వుమెన్ దీప్తి శర్మ (54: 61 బంతుల్లో 9x4, 1x6)తో కలిసి 45.2 ఓవర్లలో 202/2తో జట్టు గెలుపు లాంఛనాన్ని పూర్తి చేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.